**Molėtų rajono savivaldybės taryba**

**SPRENDIMAS**

**dėl sutikimo perimti valstybės ilgalaikį materialųjį turtą molėtų rajono savivaldybės nuosavybėn ir perdavimo molėtų pradinei mokyklai**

2018 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 5, 6, 8, 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 4 punktu ir atsižvelgdama į Kūno kultūros ir sporto departamento prie Lietuvos Respublikos Vyriausybės 2018 m. rugpjūčio 7 d. raštą Nr. S-926 „Dėl prašymo pateikti Molėtų rajono savivaldybės tarybos sprendimą“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Kūno kultūros ir sporto departamento prie Lietuvos Respublikos Vyriausybės patikėjimo teise valdomą ilgalaikį materialųjį turtą:

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas ir įrengimo vieta  | Inventorinis Nr. | Kiekis | Įsigijimo vertė, Eur | Likutinė vertė 2018-08-01, Eur |
| 1. | Universali dirbtinės dangos sporto aikštelė Molėtų rajono savivaldybėje (prie Molėtų pradinės mokyklos) | 3178 | 1 | 26 996,00 | 24 296,48 |

2. Perėmus 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų pradinei mokyklai valdyti, naudoti ir disponuoti juo patikėjimo teise, vykdant savarankiškąsias Savivaldybės funkcijas.

3. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją, Savivaldybės vardu pasirašyti 1 punkte nurodyto turto perėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras